"Tsamaiso e e sa lolamang e e bokoa ya puso, bogolosegolo mo taolong ya matlole a puso mo dimasepaleng di le dintsinyana, e re bontsha gore manaane a kabotirelo a diragadiwa ka bokoa le ka tsela e e seng mosola.2 Molao o o Kwalolotsweng Sešwa wa Boruni jwa Ditheo tsa Puso, wa 2018 (Molao wa bo 5 wa 2018), o naya AGSA maatla a go rwesa molato batho bao go fitlhelwang ba na le seabe mo taolong e e bokoa ya matlole mmogo le go fedisa tiriso e e botlhaswa ya dithoto tsa puso, bogolosegolo mo dimasepaleng tseo gangwe le gape di ipontshang go sena tokafalo epe mo go tsona fa go tla mo dipholong tsa yona tsa dipoelothuno.3 Mo godimo ga seno, ka go dira le Tona ya Pusotshwaraganelo le Merero ya Setso (COGTA) Ngaka Nkosazana Dlamini Zuma, mmogo le ba Matlotlo a Naga, Kabinete e neseditse pula leano la go tsenyatirisong Lenaane la Go Boela kwa Tshimologong leo le tlamelang ka badiri ba ba nang le bokgoni mo dimasepaleng."